

## STUDIJŲ KOKYBĖS VERTINIMO CENTRAS

## Biudžetinė įstaiga, A. Goštauto g. 12, 01108 Vilnius, tel. (8 5) 211 3694, www.skvc.lt, el. p. [skvc@skvc.lt](mailto:skvc@skvc.lt).

## Duomenys kaupiami ir saugomi Juridinių asmenų registre, kodas 111959192

|  |  |
| --- | --- |
| Vilniaus Gedimino technikos universitetui | 2021-08- Nr. S- |
| Į 2021-03-21 Nr. 10.6-1207-11.92 E-3181 |
|  |

**SPRENDIMAS**

**DĖL KETINAMos VYKDYTI studijų programos**

***STATINIO INFORMACINIS MODELIAVIMAS***

**įvertinimo**

Studijų kokybės vertinimo centras (toliau – Centras), vadovaudamasis Studijų išorinio vertinimo ir akreditavimo tvarkos aprašu, vertinamosiomis sritimis ir rodikliais[[1]](#footnote-1) (toliau – Aprašas), išnagrinėjo *Vilniaus Gedimino technikos universiteto* prašymą dėl ketinamos vykdyti statybos inžinerijos pirmosios pakopos studijų programos *Statinio informacinis modeliavimas* (toliau – Programa) įvertinimo.

Vadovaudamasis Aprašo 30 punktu, Centras atliko Programos išorinį ekspertinį vertinimą. Pažymėtina, kad ekspertų parengtos išorinio vertinimo išvados, vadovaujantis Ketinamų vykdyti studijų programų vertinimo metodikos (toliau – Metodika)[[2]](#footnote-2) 30 punktu, taip pat Studijų vertinimo komisijos nuostatų[[3]](#footnote-3) 6.1 punktu, buvo svarstytos 2021 m. liepos 26-30 d. vykusiame Studijų vertinimo komisijos el. posėdyje.

Centras, remdamasis ekspertų parengtomis Programos išorinio vertinimo išvadomis, atsižvelgdamas į Studijų vertinimo komisijos siūlymą ir vadovaudamasis Aprašo 36.1. papunkčiu, ***priėmė sprendimą*** Programą ***įvertinti teigiamai***.

Informuojame, kad Centras per 3 darbo dienas nuo šio sprendimo priėmimo pateiks Programos duomenis Studijų, mokymo programų ir kvalifikacijų registro tvarkytojui.

Nesutikdami su šiuo Centro sprendimu, Jūs turite teisę, vadovaudamiesi Metodikos 39 punktu, pateikti apeliaciją Studijų kokybės vertinimo centro apeliacinei komisijai arba pateikti skundą Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijai (buveinės adresas – Vilniaus g. 27, Vilnius), arba Vilniaus apygardos administraciniam teismui (buveinės adresas – Žygimantų g. 2, Vilnius) per vieną mėnesį nuo šio sprendimo gavimo dienos.

PRIDEDAMA. *Vilniaus Gedimino technikos universiteto* pirmosios pakopos ketinamos vykdyti studijų programos *Statinio informacinis modeliavimas* 2021 m. liepos 22 d. išorinio vertinimo išvadų Nr. SV4-71 nuorašas, 24 lapai.

Domantas Markevičius, tel. (8 5) 205 3325, domantas.markevicius@skvc.lt

1. Patvirtintas Lietuvos Respublikos švietimo, mokslo ir sporto ministro 2019 m. liepos 17 d. įsakymu Nr. V-835 „Dėl studijų išorinio vertinimo ir akreditavimo tvarkos aprašo, vertinamųjų sričių ir rodiklių patvirtinimo“ (nauja redakcija patvirtinta Lietuvos Respublikos švietimo, mokslo ir sporto ministro 2019 m. gruodžio 20 d. įsakymu Nr. V-1535). [↑](#footnote-ref-1)
2. Patvirtinta Centro direktoriaus 2019 m. gruodžio 31 d. įsakymu Nr. V-149 „Dėl studijų krypčių išorinio vertinimo metodikos, ketinamų vykdyti studijų programų vertinimo metodikos, studijų krypčių išorinio vertinimo plano, ekspertų atrankos aprašo, ekspertų darbo organizavimo aprašo patvirtinimo “. [↑](#footnote-ref-2)
3. Patvirtinta Centro direktoriaus 2019 m. spalio 10 d. įsakymu Nr. V-104 „Dėl Studijų vertinimo komisijos nuostatų patvirtinimo“. [↑](#footnote-ref-3)